โครเชต์ในเรือนจำ
แต่ใน เรือนจำอาเดรียอาโน มาร์เรย์ ที่นครเซา เปาโล ของบราซิล คุกที่มีการตรวจรักษาความปลอดภัยอย่างคุมเข้ม จัดงาน เซา เปาโล แฟชั่น โชว์ ให้เหล่านางแบบสวมชุดที่ถักด้วยโครเชต์ ทั้งชุดเดรส เสื้อ ผ้าคลุม เดินเฉิดฉาย แล้วมีนักโทษชายนั่งล้อมดูผลงานตัวเอง,ฟิเดลิซัน บอร์เกส ซึ่งรับโทษจำคุก 18 ปีข้อหาขโมยอาวุธกับลอบขนยาเสพติด บอกว่า ตนรู้สึกภูมิใจที่เห็นงานสร้างสรรค์ของตัวเอง และยิ่งภูมิใจมากขึ้นไปอีกเมื่อรู้ว่ามีคนชอบ งานถักของตัวเอง,โครงการฟื้นฟูสภาพร่างกายและจิตใจที่เรียกว่า Ponto Firme มีนักโทษเข้าร่วมจนจบหลักสูตรไปแล้ว 120 คน นับแต่ กุสตาโว ซิลเวสเตร แฟชั่นดีไซเนอร์ นำงานปักฝีมือนี้เข้าไปทำเมื่อปี 2559 ด้วยผลตอบแทนให้กับผู้เข้าร่วมโครงการ จะได้รับการลดโทษ 1 วันสำหรับทุกๆ 12 ชม.ที่ถักเสร็จ,แล้วครั้งนี้ก็จัดเป็นครั้งที่ 2 ในธีม โอกาส ซิลเวสเตร บอกว่า บางครั้ง พวกนักโทษอยากที่จะเปลี่ยนแปลงและประเมินชีวิตตัวเองใหม่ แล้วค้นหาเส้นทางชีวิตใหม่ๆ ให้กับตัวเอง ต้องอย่าลืมว่า นักโทษที่นี่ 70% ไม่จบชั้นประถมศึกษา แต่พอออกไปสู่โลกภายนอก ความมีอคติ และขาดโอกาสเป็นปัญหามากที่สุด หลายคนที่ไม่สามารถผ่านพ้นตรงนี้ไปได้ก็กลับไปสู่วงจรอุบาทว์เหมือนเดิม,ส่วนใครๆที่มองว่าเป็นงานถักฝีมือของ ผู้หญิง นักโทษกลุ่มนี้เขาโนสน โนแคร์ อย่าง อิสลาน ดา ลุซ นักโทษข้อหาค้ายาวัย 28 ปี พูดพลางก็ถักโครเชต์เป็นกระโปรงสีฟ้าให้ภรรยาตัวเองกับอีกตัวให้แม่ตัวเอง พูดว่า ใครที่คิดอย่างนั้น ผมว่ามีอคติและเป็นพวกข้างน้อย เฟลิเป ซานตอส ดา ซิลวา นักโทษข้อหาลักทรัพย์อายุ 28 ปี บอกว่า การถักโครเชต์ทำให้ตัวเองสงบลง ช่วยให้เอาชนะการสูบบุหรี่และใช้ยา,ความตั้งใจจริงของนักโทษที่เคย พลาด และไม่อยาก พลั้ง ซ้ำซาก ขอเพียง โอกาส แก้ตัวมาถึง,ฤทัยรัช จันทร์เพ็ญ
ในโลกของ โครเชต์ ใครๆก็รู้ว่าเป็นงานถักฝีมือของ ผู้หญิง แต่ใน เรือนจำอาเดรียอาโน มาร์เรย์ ที่นครเซา เปาโล ของบราซิล คุกที่มีการตรวจรักษาความปลอดภัยอย่างคุมเข้ม จัดงาน เซา เปาโล แฟชั่น 
เรือนจำ,อาเดรียอาโน มาร์เรย์,เซา เปาโล แฟชั่น โชว์,นักโทษ,โครเชต์,หน้าต่างโลก,ฤทัยรัช จันทร์เพ็ญ